**ΑΠΟΣΠΑΣΜΑ**

**Από το πρακτικό της αριθμ. 24ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 214**

**Έκδοση εντάλματος προπληρωμής επ΄ονόματι δημοτικού υπαλλήλου ποσού 1.197,77€ για πληρωμή δαπάνης επέκτασης δημοτικού φωτισμού προς οικία Τεμπλαλέξη Ηλία, στη θέση Κουρούπι της Κοινότητας Λιβαδειάς.**

Στη Λιβαδειά σήμερα 03η Αυγούστου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 14244/30-07-2021 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα επτά (7), εκ των οποίων ένα (1) αναπληρωματικό, ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Καλογρηάς Αθανάσιος

 2. Νταντούμη Ιωάννα 2. Παπαϊωάννου Λουκάς

3. Καράβα Χρυσοβαλάντου – Βασιλική 3. Μπράλιος Νικόλαος

4. Μερτζάνης Κωνσταντίνος Αν και είχαν νόμιμα προσκληθεί

 5. Σαγιάννης Μιχαήλ (αναπληρωματικό μέλος)

6. Καπλάνης Κωνσταντίνος

7. Καραμάνης Δημήτριος

 Εισηγούμενος το 6ο θέμα της υπ΄αριθμ. 14244/30-07-2021 πρόσκλησης, το οποίο συζητήθηκε ως 7ο θέμα της ημερήσιας διάταξης έθεσε υπόψη των μελών το υπ αριθ. πρωτ. 13898/27-07-2021 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων στο οποίο αναφέρονται τα παρακάτω:

*Σύμφωνα με το άρθρο 172 του N. 3463/2006 (Δ.Κ.Κ.) με απόφαση της Οικονομικής Επιτροπής, μπορεί να εγκρίνεται η έκδοση εντάλματος προπληρωμής για την αντιμετώπιση δαπανών, εφόσον η πληρωμή τους με τακτικό χρηματικό ένταλμα στο όνομα του δικαιούχου είναι αδύνατη ή απρόσφορη.*

*Με το χρηματικό ένταλμα προπληρωμής προκαταβάλλεται σε δημοτικό υπάλληλο χρηματικό ποσό για την αντιμετώπιση συγκεκριμένων δαπανών με την υποχρέωση να αποδώσει σε προκαθορισμένη ημερομηνία η οποία θα ορισθεί με την παρούσα εγκριτική του εντάλματος απόφαση και η οποία σύμφωνα με το άρθρο 32 παρ. 1 του Β.Δ/τος 17/5-15/6/1959 δε μπορεί να είναι μεγαλύτερη του τριμήνου, πρέπει δε να λήγει ένα τουλάχιστο μήνα πριν το τέλος του οικονομικού έτους.*

*Κατόπιν των ανωτέρω και αφού λάβετε υπόψη σας:*

1. *Το Π.Δ. 80/2016 (ΦΕΚ Α΄145/5-8-2016) Ανάληψη Υποχρεώσεων από τους Διατάκτες και την αριθμ.2/100018/0026/30-12-2016 εγκύκλιο του Υπουργείου Οικονομικών περί ΄΄Κοινοποίηση διατάξεων σχετικά με την ανάληψη υποχρεώσεων από τους διατάκτες και παροχή οδηγιών΄΄.*
2. ***Το άρθρο 58 του Ν.3852/7-6-2010(ΦΕΚ 87τ.Α΄) όπως αυτό αντικαταστάθηκε με το άρθρο 203 του Ν.4555/19-7-2018 (ΦΕΚ τ.Α΄) .***
3. *Το άρθρο 75 του Ν.3463/2006 παρ.α.3. όπου μεταξύ των αρμοδιοτήτων του Δήμου είναι και η επέκταση των ηλεκτρικών δικτύων εντός των διοικητικών ορίων του για κοινωφελείς σκοπούς καθώς και για την τόνωση της ανάπτυξης της τοπικής οικονομίας.*
4. *Την αριθμ.204/2020 Απόφαση Δημοτικού Συμβουλίου (ΑΔΑ:ΩΥΧ8ΩΛΗ-ΒΚΑ) με την οποία εγκρίθηκε ο προϋπολογισμός του Δήμου Λεβαδέων οικονομικού έτους 2021, η οποία επικυρώθηκε με την αριθμ.πρωτ.6969/14-1-2021 απόφαση του Συντονιστή Αποκ.Διοικ.Θεσσαλίας-Στερεάς Ελλάδας (ΑΔΑ:6ΒΚΨΟΡ10-5ΩΑ).*
5. *Τo υπ.αριθμ. 13272/16-7-2021 τεκμηριωμένο αίτημα ανάληψης υποχρέωσης της Δ/νσης Τεχνικών Υπηρεσιών για πληρωμή δαπάνης επέκτασης δημοτικού φωτισμού στην θέση Κουρούπι στη Λιβαδειά, προς οικία Τεμπλαλέξη Ηλία , ποσού 1.197,77€.*
6. *Το αριθμ.003991/23-6-2021 έγγραφο-προσφορά της ΔΕΔΔΗΕ για το κόστος , ποσού 1.197,77€.*
7. *Την αριθμ.60/2021 Απόφαση Δημοτικού Συμβουλίου (ΨΞ71ΩΛΗ-ΝΣ3) με την με την οποία αποφασίστηκε ομόφωνα η επέκταση δικτύου δημοτικού προς οικία Τεμπλαλέξη Ηλία, στη θέση Κουρούπι της Κοινότητας Λιβαδειάς.*
8. *Το γεγονός ότι η ΔΕΔΔΗΕ δεν προβαίνει σε συνδέσεις χωρίς να προκαταβληθούν τα χρήματα, το δε παραστατικό εκδίδεται με την πάροδο αρκετών ημερών από το Περιφερειακό Κατάστημα της Λαμίας και η έκδοση χρηματικού εντάλματος χωρίς παραστατικό είναι αδύνατη.*
9. *Τον Κ.Α. του σκέλους των εξόδων του προϋπολογισμού χρήσης 2021: 20/7325.001 με τίτλο ‘‘Επεκτάσεις Ηλεκτροφωτισμού '' με εναπομένουσα πίστωση ποσού 19.483,66 €.*
10. *Το γεγονός ότι το ποσό των 1.197,77€ θα διατεθεί με απόφαση Δημάρχου σύμφωνα με τα νομίμως ισχύοντα, μετά την λήψη της απόφασης για έκδοση εντάλματος προπληρωμής .*

***Καλείται η Οικονομική Επιτροπή :***

* *1.Να εγκρίνει:Την έκδοση χρηματικού εντάλματος προπληρωμής σε όνομα συγκεκριμένου δημοτικού υπαλλήλου συνολικού ύψους* ***1.197,77€***  *#****Χιλίων εκατόν ενενήντα επτά ευρώ και εβδομήντα επτά λεπτών#*** *για* *πληρωμή δαπάνης επέκτασης ηλεκτροφωτισμού* ***,*** *σε βάρος του κάτωθι Κ.Α. του προϋπολογισμού του σκέλους των εξόδων του οικονομικού έτους 2021* όπως αναγράφονται στον πίνακα που ακολουθεί.
* *2.Να ορίσει προθεσμία μέσα στην οποία θα αποδοθεί ο εν λόγω λογαριασμός σύμφωνα με το άρθρο 32 του Β.Δ/τος 17/5/59 . Η διαχείριση των ποσών θα γίνει σύμφωνα με τις διατάξεις των άρθρων 32,33,34 και 37 του Β.Δ/τος 17/5-15/6/1959.*

Το μέλος της επιτροπής κ. Καπλάνης ζήτησε ενημέρωση σχετικά με τις εκκρεμείς αιτήσεις δημοτών για επέκταση του δημοτικού φωτισμού .

Απαντώντας ο Πρόεδρος της Επιτροπής είπε ότι στην παρούσα χρονική στιγμή δεν είναι μπορεί να δώσει τα σχετικά στοιχεία, δεσμεύθηκε όμως ότι αυτό θα γίνει άμεσα και όταν η σχετική λίστα συνταχθεί από τον αρμόδιο υπάλληλο.

Ο κ. Καπλάνης δήλωσε ότι θα ψηφίσει παρών στο εν λόγω θέμα.

 Η Οικονομική Επιτροπή λαμβάνοντας υπόψη :

* - Το υπ΄ αρ. πρωτ. 13898/27-07-2021 έγγραφο του Τμ. Προϋπολογισμού , Λογιστηρίου & Προμηθειών που είχε διανεμηθεί
* - Την αριθμ.60/2021 Απόφαση Δημοτικού Συμβουλίου (ΑΔΑ:ΨΞ71ΩΛΗ-ΝΣ3)
* -τις αναφερόμενες της εισήγησης διατάξεις ( 32,33,34 και 37 του Β.Δ/τος 17/5-15/6/1959)
* -Την παρ. 3 του άρθρου 281 του Ν. 3463/2006 ( όπως αντικαταστάθηκε με την παρ. 7 του άρθρου 36 του Ν. 3801/2009)
* -Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010
* την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών .
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.
* Την μεταξύ των μελών συζήτηση σύμφωνα με τα πρακτικά .

 **ΑΠΟΦΑΣΙΖΕΙ OMOΦΩΝΑ**

 Α) Εγκρίνει την έκδοση χρηματικού εντάλματος προπληρωμής στο όνομα του δημοτικού υπαλλήλου ΒΑΡΕΛΑ ΓΕΩΡΓΙΟΥ - κλάδου ΠΕ Διοικητικού-Οικονομικού , συνολικού ποσού ΧΙΛΙΩΝ ΕΚΑΤΟΝ ΕΝΕΝΗΝΤΑ ΕΠΤΑ ΕΥΡΩ ΚΑΙ ΕΒΔΟΜΗΝΤΑ ΕΠΤΑ ΛΕΠΤΩΝ (1.197,77€)για πληρωμή δαπάνης επέκτασης δημοτικού φωτισμού προς την οικία Τεμπλαλέξη Ηλία στη θέση Κουρούπι της Κοινότητας Λιβαδειάς , σε βάρος του παρακάτω Κ.Α. εξόδων του προϋπολογισμού οικ.έτους 2021:

|  |  |  |  |
| --- | --- | --- | --- |
| **Α/Α** | **Κ.Α.** | **ΤΙΤΛΟΣ Κ.Α.** | **ΠΗΓΗ ΧΡΗΜΑΤΟΔΟΤΗΣΗΣ** |
| 1. 1
 | 20/7325.001 | Επεκτάσεις Ηλεκτροφωτισμού | Ανταποδοτικά τέλη  |
|

.

**Β)** Ορίζει την 30-09-2021 ως προθεσμία μέσα στην οποία θα πρέπει να αποδοθεί ο εν

λόγω λογαριασμός σύμφωνα με το άρθρο 32 του Β.Δ/τος 17/5/59.

* Η διαχείριση των ποσών να γίνει σύμφωνα με τις διατάξεις των άρθρων 32,33,34 και 37 του Β.Δ/τος 17/5-15/6/1959.

**Παρών ψήφισε το μέλος της επιτροπής κ. Καπλάνης Κων/νος**

**Η απόφαση πήρε αριθμό 214/2021.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 06-08-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Νταντούμη Ιωάννα

2. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

3 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

4.Σαγιάννης Μιχαήλ

5. Καπλάνης Κωνσταντίνος

6. Καραμάνης Δημήτριος